Artistes contra la censura i per la defensa de la llibertat d’expressió. Una crida a l’acció/reacció des d’Eivissa – ContraCensura\nA l’article 20 de la Constitució espanyola de 1978, on es parla dels drets i de les llibertats públiques, es protegeix el dret: “A expressar i difondre lliurement els pensaments, les idees i les opinions mitjançant la paraula, l’escrit o qualsevol altre mitjà de reproducció”. Protecció que s’estén, a l’apartat següent”: A la producció i a la creació literària, artística, científica i tècnica”. Tanmateix, darrerament s’han acumulat els casos en els quals aquestes llibertats han estat retallades o coartades, fins i tot dins de l’àmbit de la creació artística. Un fenomen que apareix, sobretot, quan les idees expressades denuncien abusos de poder o s’enuncien des d’una perspectiva no hegemònica, tal com denuncia Amnistia Internacional al seu informe Tuitea … si goses: cóm les lleis antiterroristes restringeixen la llibertat d’expressió a Espanya.\nTot partint d’aquesta constatació, ens preguntem: podria dir-se que existeix un interès del Govern d’Espanya a crear una atmosfera generalitzada de temor a les represàlies, sobretot en el camp artístic? Dit d’una altra manera: és que s’està induint a l’autocensura entre els creadors de les més diverses àrees? Preguntes que varem començar a fer-nos públicament l’any 2015 en el marc de la mesa rodona sobre la llibertat d’expressió que varem organitzar dins de la Convocatòria d’Accions contra la Llei Mordassa del festival Intramurs, per l’art a València.\nUnes sospites que avui semblen avalades per nombrosos casos, entre els més recents la condemna a 40.000 euros de multa a la revista Mongòlia, per publicar la caricatura d’un matador de bous en el cartell d’una obra de teatre, o la pena de presó al raper Valtonic, a qui s’ha castigat per la lletra monàrquicament bel·ligerant de les seues cançons, així com a d’altres rapers com Pablo Hasél o al cantant Cesar Strawberry, vocal del grup Def con Dos. En la mateixa línia de càstig desproporcionat es situa el segrestament judicial del llibre Fariña, en el qual el seu autor, Nacho Carretero, es limita a narrar fets provats documentalment com ara el judici i la condemna d’un narcopolític de l’extinta Alianza Popular, germen de l’actual partit en el poder (PP). I tampoc no podem oblidar la censura a l’obra de Santiago Sierra Presos polítics a la fira ARCO, de Madrid. Una peça en la qual l’única cosa que es denunciava era l’actual existència d’aquests a les presons espanyoles.\nPerò aquestes són, sols, les últimes manifestacions d’un llarg historial d’excessos, entre els quals es podria incloure l’últim disbarat judicial, a manera d’investigació judicial, de l’actor Guillermo Toledo, per un escrit en les xarxes socials amb el qual intentava recolzar les organitzadores de la processó del Cony Insubmís a Sevilla, una acció artística/feminista en què algunes dones traslladaven una vulva gegantina, i per la qual varen ser processades, absoltes i tornades a processar després d’un recurs a la fiscalia. Una bestiesa semblant a la detenció durant cinc dies, acusats d’apologia del terrorisme, als membres de la companyia de Titelles des d’Avall –i el posterior processament dels actors Alberto San Juan i Gloria Muñoz per representar la mateixa obra en solidaritat amb ells-, o el procés judicial contra Eugenio Merino, denunciat per la Fundació Francisco Franco –i hi jutjat- per mostrar al difunt dictador de cos present, però congelat en una nevera a la fira ARCO, de Madrid. Una cosa semblant va succeir a l’artista Abel Azcona, que va ser denunciat per l’Arquebisbat de Pamplona i per l’Associació d’Advocats Cristians per una instal·lació en la qual s’usaven hòsties consagrades per formar la paraula PEDERÀSTIA, denúncia que, sortadament, va ser sobreseguda pel jutge. I, juntament amb ells, molts d’altres desgavells propiciats per les darreres lleis sobre seguretat ciutadana, com el processament –amb el feliç resultat final d’absolució- de l’estudiant Casandra Vera per reproduir en Twuiter vells acudits, mil vegades contats, sobre l’atemptat contra Carrero Blanco, o la multa i condemna en ferm d’un jove a Jaen per difondre un fotomuntatge en què havia posat la seua cara a la imatge del Crist de l’Amargor.\nA la vista de totes aquestes agressions contra la llibertat d’expressió no ens sembla exagerat pensar que, en conjunt, fan part d’un pla sistemàtic l’objectiu del qual és silenciar les crítiques per aparentar un inexistent consens social. Si així fora, s’hi estaria exercint la violació continuada d’un dret constitucional avalat, a més, per l’ultima sentència del Tribunal d’Estrasburg de l’UE. S’hi estima que accions aparentment molt més radicals que les relatades, com ara la de cremar simbòlicament fotos amb el retrat dels reis, no constitueixen cap delicte i estan emparades per l’article 10 de la Convenció Europea de Drets Humans (CEDH).\nIl·lustració: Janice Martin\nÉs per això que els artistes d’Intramurs ens hem reunit a l’emblemàtica illa d’Eivissa per analitzar, col·lectivament i amb les eines de l’art, l’actual situació de la llibertat d’expressió en el marc de la lliure experimentació artística. I és des d’aquest enclavament mediterrani que és un reconegut símbol de la tolerància i el respecte cap a totes les manifestacions culturals, des d’on fem una crida a tots els artistes i els professionals de l’art, i molt especialment als qui tenen responsabilitats polítiques o d’organització i de gestió en el camp de les arts, per demanar el seu suport i solidaritat davant qualsevol futur intent de censura o limitació de les llibertats de l’artista en matèria d’expressió artística.\nTambé per exigir, de manera conjunta amb plataformes com “No callarem” i la resta de la ciutadania indignada per l’actual situació, la immediata retirada de la Llei Orgànica de Protecció de la Seguretat Ciutadana (2015), més coneguda com a Llei Mordassa. I també reclamem la derogació de l’article 578 del Codi Penal, sumant-nos a les peticions, en aquest sentit, de l’informe d’Amnistia Internacional abans esmentat. Petició, aquesta última, que els sota signants dirigim no sols al Govern de l’Estat sinó, sobretot, a la resta de partits amb representació parlamentària. Perquè està a les seues mans la possibilitat de materialitzar la recuperació cívica del dret a la creativitat sense condicions, tal com es defensa i es consagra en la nostra Constitució actual. Un dret que és, també, el de la fruïció estètica i el de la lliure difusió de les més diverses emocions i sentiments, elements que considerem absolutament imprescindibles per al complet desenvolupament humà i la convivència feliç de TOTES les sensibilitats.\nDomingo Mestre, Janice Martins, Salvia Ferrer, Oscar Mora, Ismael Rumbeti, Carlos Llavata, Javier S. Jiménez, Pablo España, Marisol Salanova, Eugenio Merino, Brenda Traver, Lluci Juan, Fernando Baena, Anna Gimein, Mario Gutiérrez Cru, Pablo Volt, Núria Martínez-Vernis, Jorge Carla, Michaël Borras, Claudio Muñoz, Marta Fofi, Víctor Bonetarbolí, Pepi Hervás, Victoria Trillo, Paula Sahuquillo, Pol Coronado, Víctor Bonet…\nSi vols denunciar algun cas recent de censura o qualsevol altre tipus d'atemptat contra la llibertat d'expressió pots deixar l'enllaç, com a comentari, aquí mateix. Moltes gràcies\nEtiquetado con català, Intramurs, manifest


La tuberculosi que va originar la cadena Santiveri\nEl seu fundador va començar a comercialitzar aliments naturals després de consumir-ne per curar-se d’aquesta malaltia\nJaume Santiveri Piniés 1861-1938\nDe tant en tant passa que una malaltia greu, lluny d’ensorrar l’afectat, serveix de motor per capgirar-li la trajectòria vital i perquè acabi tirant endavant projectes de gran volada. No hi ha dubte que Jaume Santiveri n’és un cas, perquè una patologia respiratòria de curació impossible va servir perquè aquest català de la Franja canviés de negoci i posés les bases d’un gran imperi que ha arribat fins als nostres dies.\nEl febrer del 1893 Santiveri va obrir un negoci de camises al carrer del Call, 20, de Barcelona: La Moda. El seu món sempre havia transcorregut entre camises, corbates, gèneres de punt i brodats diversos, però la nova botiga tenia un altre vessant, el de l’alimentació natural. Tot havia començat el 1885 quan va saber que la temible tuberculosi l’havia atacat. Els metges no li donaven solució, però ell es negava a conviure amb la fatalitat i va dedicar temps i energia a buscar-hi un tractament efectiu. Fruit d’aquest treball va saber que a Alemanya, a la vila de Wörishofen, hi havia un balneari gestionat per l’abat Sebastian Kneipp que semblava guarir els malalts de patologies pulmonars.\nSis mesos fent banys d’aigua, prenent plantes medicinals, alimentant-se amb dieta vegetariana i oxigenant-se a l’aire lliure van ser suficients perquè la malaltia remetés. Va tornar a Barcelona tan convençut de les virtuts dels mètodes de Kneipp, que es va convertir en distribuïdor dels seus productes a través de la botiga, des d’aleshores també farmàcia. Per cert, Kneipp va continuar creixent fins a esdevenir una gran empresa i una marca molt coneguda a tot Europa. Avui és en mans d’un altre fabricant germànic, Hartmann, que manté vincles antics amb Catalunya (la seva implantació a la Península va venir de la mà d’Otto Maier, un dels dotze fundadors del Barça).\nSantiveri va passar de vendre productes de tercers a fabricar-ne ell arran de la Primera Guerra Mundial\nLa botiga, que per una porta venia camises i corbates i per l’altra productes d’alimentació natural, aviat va quedar desbordada i va ser necessari començar a obrir-ne de subsidiàries. Es podria dir, doncs, que Santiveri va ser un iniciador del model de franquícies, atès que les obertures de nous llocs de venda les feia associat a inversors aliens que creien en el futur del negoci. Però va arribar la Primer Guerra Mundial i, de retruc, el tall sobtat de subministraments procedents de la Kneipp. Un contratemps que va forçar Santiveri a fer un pas més: passaria de comercialitzar productes de tercers a fabricar-los ell mateix. Així va néixer la firma de dietètica que duu el seu nom. La primera fàbrica, molt a prop de la línia de costa de Barcelona, va durar pocs anys perquè els terrenys que ocupava van ser expropiats per ampliar el port, amb la qual cosa el 1928 Santiveri va haver de tornar a començar aixecant una nova factoria. En els nostres dies, la principal seu de l’empresa continua situada molt a prop dels seus orígens, al peu de Montjuïc pel vessant del cementiri.\nMor als 101 anys Santiago Santiveri\nEn aquells primers temps, entre els productes propis -comercialitzats sota les marques Natura i Vigor- els de més èxit eren els concentrats de brou, les proteïnes vegetals, les farines enriquides i, sobretot, la malta, que es va vendre com a substitutiu del cafè en unes èpoques en què aquest producte era considerat de luxe. Les vendes de malta van proporcionar guanys molt importants a la casa.\nEl 1938, en plena Guerra Civil, Jaume Santiveri va deixar aquest món i, sense solució de continuïtat, la segona generació -la Santiveri Margarit- va agafar el comandament del negoci per continuar-lo fent créixer. Per cert, Santiago Santiveri (fill del fundador) va ser en si mateix una gran proclama de les bondats de l’alimentació dietètica, perquè va viure en plenitud fins als 101 anys (de fet, va morir fa ben pocs anys, el 2014).\nActualment Santiveri és un negoci que encara manté tot el vigor. Supera els 125 anys d’història i factura prop de 50 milions d’euros anuals gràcies al seu catàleg de més de mil productes. La companyia continua en mans de la família del fundador, ara dirigida per la generació dels Santiveri Arroita.\nHOMENOTS I DONASSES Alimentació història Primera Guerra Mundial


Caravana Abriendo Fronteras es una red que nació en 2016 con la caravana a Grecia\nhttps://abriendofronteras.net (NOTICIAS ACTUALIZADAS)\nLA RUTA (provisional) Les diferents organitzacions que formen part de la Caravana han fixat un itinerari que es convida i anima a seguir, per compartir l'experieència i enfortir la incideència ciutadana i poliética. No obstant aixoè, eés possible sumar-se de qualsevol forma i en qualsevol de les seves etapes.  14.07.2017 Sortida des dels diferents territoris per arribar de nit a Madrid.  15.07.2017 Acte a Madrid i sortida cap a Sevilla, arribant a la nit. Acte.  16.07.2017 Sortida cap a Algesires. Acte davant el CIE d’ Algesires i possibilitat que un grup passi a Ceuta. Nit a Algesires o Tarifa.  18.07.2017 Actes a Melilla.  19.07.2017 Actes a Melilla  20.07.2017 Actes a Melilla i possibilitat de realitzar una trobada d'una delegacioé a Nador (Marroc) amb col lectius que treballen pel dret de les · persones migrants a l'altra banda de la nostra frontera.  21.07.2017 Melilla i ferri a Almeria  22-07-2017 Acte a Almeria per denunciar la situacioé que viuen les treballadores i treballadors migrants en els hivernacles. Retorn a cada territor\na d’agost 03, 2017 Cap comentari:\nEtiquetes de comentaris: La ruta\nDavant les polítiques econòmiques, comercials, mediambientals i migratòries basades en l'explotació, que condemnen a milions de persones a la pobresa econòmica i la desesperació, exigim que es reformin les polítiques exteriors i de veïnatge de la UE per contribuir realment a un desenvolupament polític i econòmic sostenible en els països d'origen i assolir els Objectius ï de desenvolupament sostenible 2030.\nExigim la fi del comerç d'armes i diem NO a la guerra i a les intervencions militars.\nDenunciem la violència sexual que pateixen les dones i les nenes en els conflictes i afirmem que no són danys col·laterals de les guerres, sinó crims de guerra que posen en evidència el crucial paper del patriarcat en la militarització de la societat i en els conflictes armats.\nDemanem vies legals i segures per a les persones de totes les edats en el trànsit, i exigim que es garanteixin els seus drets en els països d'acollida, evitant l'explotació, els abusos, la violència, la tracta i el tràfic de persones.\nExigim que es respectin les disposicions del Dret Internacional, en particular el Conveni de Ginebra relatiu a les persones refugiades, del qual el Marroc i Espanya són signants.\nExigim la suspensió de la signatura i l'aplicació dels acords de retorn i readmissió amb països ï que no respectin els drets humans, i denunciem l'externalització de les nostres fronteres.\nDemanem el cessament de la instrumentalització de la Lluita contra el tràfic d'éssers humans per realitzar operacions repressives contra els que migren.\nDemanem que es permeti, a la pràctica, l'accés a les oficines d'asil a les fronteres de Ceuta i Melilla, sense cap discriminació. Per això és necessari que les autoritats marroquines no bloquegin el pas o extorsionin a les persones que s'adrecen a les oficines, procedents de qualsevol regió del món.\nExigim que es respecti el principi de no devolució de les persones i el cessament de tot acte de violència física i moral contra les persones en situació de mobilitat transnacional en les fronteres de Ceuta i Melilla.\nDemanem que es respectin les disposicions legals estatals i comunitàries que impedeixen les devolucions "en calent" sumaries i col·lectives.\nExigim que les ciutats autònomes de Ceuta i Melilla deixin de ser, en la pràctica, fronteres intraestatals, que s'aturi la discriminació sobre les persones que sol liciten asil en aquestes · ciutats i que sistemàticament veuen dificultat el seu trasllat a la península.\nExigim que s'estableixin polítiques d'acollida dignes i efectives, que s'acabi amb l'obstrucció de la tramitació en el procediment d'asil, desenvolupant reglamentàriament la Llei d'Asil.\nReivindiquem que es garanteixi l'acollida de les dones en condicions d'igualtat.\nExigim que es garanteixi el dret de les dones a formular una sol licitud d'asil independent de · les seves parelles i a tenir un estatut juriédic independent del dels seus conjugues.\nDemanem que es garanteixi l'accés als procediments d'asil sense discriminació a les persones LGTBI.\nExigim que s'atenguin les necessitats específiques de salut i els drets sexuals i reproductius de les dones i persones LGTBI, inclòs l'avortament, així com l'atenció a les dones i nenes que han patit o corren el risc de patir abusos, violència, mutilació genital femenina o matrimonis forçats.\nExigim que es clausurin els Centres d'Internament d'Estrangers (CIE), en el que és una demanda compartida per centenars d'organismes i entitats de tot Europa.\nDemanem que els menors no acompanyats de Ceuta i Melilla es destinin a les Comunitats Autònomes per garantir els seus drets i atenció, evitant l'estigmatització que pateixen en aquestes Ciutats.\nExigim que es prenguin mesures per garantir els drets i la dignitat de les treballadores i treballadors transfronterers i les portadores, a Ceuta i Melilla.\nEl divendres 14 de juliol de 2017, la Caravana "Obrint Fronteres" partirà des de diferents punts de l'estat espanyol i viatjarà durant una setmana cap a la Frontera Sud. Amb aquesta marxa pretenem\ndenunciar les polítiques migratòries i d'asil tant de la UE com de l'Estat espanyol i la vulneració\nsistemàtica dels Drets Humans que es dóna a l'última frontera d'Europa.\nEls diferents col∙lectius feministes que formen part d'aquesta iniciativa sumarem esforços per fer visible la presència de les dones en els processos migratoris i mostrar que les dones som també protagonistes i subjectes polítics. Posem de manifest que constantment són vulnerats els nostres drets de les dones incloent hi la violència masclista en tota la seva amplitud i crueltat.\nL'any passat vam creuar Europa per arribar a Grècia i denunciar la situació de les persones migrants,\naquest any anem a Melilla, sense sortir de l'Estat Espanyol ens arribarem a una de les fronteres més\nviolentes del món, on els drets de les persones migrants han desaparegut, l'última frontera d'Europa,\nviatjarem per senyalar la frontera de la vergonya.\nEXIGIM A CRITS...\n✗ que es deixin de vulnerar de manera flagrant els acords en matèria migratòria i d'asil de la\nConvenció dels Drets Humans.\n✗ la fi del comerç d'armes i diem NO a la guerra i a les intervencions militars.\n✗ que es garanteixin els drets de les dones en els països d'acollida, evitant l'explotació, els\nabusos, la violència i la tracta de persones.\n✗ que es garanteixi el dret de les dones a formular una sol∙licitud d'asil independent de les seves\nparelles i a tenir un estatut jurídic independent del dels seus conjugues.\n✗ que es garanteixi l'accés als procediments d'asil sense discriminació a les persones LGTBIQ+\n(lesbianes, gais, bisexuals, transexuals, intersexuals, queers+).\n✗ que s'atenguin les necessitats específiques de salut i els drets sexuals i reproductius de les dones\n✗ que es garanteixi l'atenció a les dones i nenes que han patit o corren el risc de patir abusos,\nviolència, mutilació genital femenina o matrimonis forçats.\n✗ que es clausurin els CETI (centres d'estada temporal d'immigrants) i els CIE (cendres\n✗ que es garanteixi el treball digne de les treballadores de la llar del Marroc que treballen a\n✗ que es garanteixin els drets reproductius de les dones que pareixen a l'Hospital de Melilla i que\nsón extorsionades per les màfies.\n✗ que s’acabi amb les agressions, l’arbitrarietat policial, assetjament, els abusos i les allaus que\nhan costat la vida ja a 4 porteadores.\n✗ que les persones migrants que arribin a casa nostra tinguin garantit el dret a l’habitatge, la\nfeina, a la sanitat, l’educació... com a ciutadanes de ple dret.\nPer dignitat i per solidaritat lluitarem sense descans per la universalització dels drets de la humanitat.\nDenunciem la violència sexual que pateixen les dones i les nenes en els conflictes i afirmem que no\nsón danys col∙laterals de les guerres, sinó crims de guerra que posen en evidència el crucial paper del\npatriarcat en la militarització de la societat i en els conflictes armats.\nEl grup feminista de suport a la Caravana Sud: "Dones lliures en territoris lliures" denunciem les eines del patriarcat: guerres, armes, fronteres, violències...i ens neguem a què els nostres cossos siguin un camp de batalla. Exigim vies segures per a dones i nenes.\na de maig 25, 2017 1 comentari:\nEtiquetes de comentaris: Inscripcions a la caravana\nEl divendres 14 de juliol de 2017, la Caravana "Obrint Fronteres" partirà des de diferents punts de l'Estat Espanyol i viatjarà durant una setmana cap a la Frontera Sud. Es preveu que els autobusos que conformen la nova Caravana surtin des de més d'una vintena de llocs de tot l'estat espanyol. Centenars de persones de diversos col lectius participaran en les activitats que es realitzaran abans i durant la marxa reivindicativa. Amb aquesta marxa, els integrants de la Caravana pretenem denunciar les polítiques migratòries i d'asil tant de la UE com de l'estat espanyol. Durant els últims trenta anys, les polítiques en matèria migratòria i d'asil ha vulnerat de manera flagrant els drets humans i les convencions i acords internacionals, i continuen fent-ho. Aquestes polítiques generen patiment i mort entre aquelles persones que es veuen forçades a desplaçar-se des dels seus paisos d'origen. La situació s'agreuja quan les persones que es veuen forçades a desplaçar-se són dones i menors. Actualment es normalitzen situacions que són del tot inacceptables. Exemples d'aquestes situacions són les de concertines a les tanques de Ceuta i Melilla, les il·legals expulsions sumàries "en calent" i les operacions de "control" de FRONTEX, la impossibilitat de sol licitar protecció internacional a les ambaixades i consolats de l'estat espanyol. Ens trobem també amb les traves constants al procediment d'asil dins d'aquest estat; l'externalització de les fronteres europees, amb convenis d'expulsió i de control dels fluxos migratoris amb Marroc o Turquia que estan condicionant l'ajuda a la cooperació. Tot aixoè contribueix a crear una realitat insostenible, inhumana i immoral, que dia a dia ens allunya dels valors que estableix la Convenció dels Drets Humans. No ens reconeixem en un estat espanyol que, per les seves polítiques d'estrangeria, resulta ser l'exemple de la vulneració dels drets fonamentals en el context internacional. Quan fa un any es va realitzar la primera Caravana Obrint Fronteres a Grècia, els centenars de persones que la componien manifestàvem que no es tractava d'una activitat puntual, sinó d'un punt de partida en la denúncia de les dramàtiques conseqüències, que les polítiques migratòries i el control fronterer europeu, produeixen sobre les vides de les persones migrants i refugiades. Així doncs volem seguir travessant fronteres per denunciar com aquestes seguen les vides, els somnis i les esperances de molts dels nostres semblants. Amb la nostra Caravana volem recordar que la frontera sud europea és una, des del Egeu fins a l'estret de Gibraltar, i que les conseqüències de la seva gestió sobre milers de persones també és responsabilitat nostre. Ens mobilitzem de nou per demanar que es respectin els drets de milions de persones que fugen de guerres que es perpetuen; de la fam, de la tracta o del tràfic de persones; de les conseqüències del canvi climàtic, o de la persecució i la violència en les seves múltiples formes. Volem exigir als que ens governen que s'estableixin vies segures i legals d'arribada. Cal acabar amb les milers de morts al mar Mediterrani, convertit avui en una terrible fossa comuna. Les manifestacions que s'han succeït a tot l'estat durant aquests mesos demostren la sensibilitat i solidaritat de l'opinió pública davant el que està succeint a les nostres fronteres, que és una clara mostra del mal govern en matèria de drets humans de les autoritats estatals i europees. No oblidem però, que els nostres governants són fruit d'un procés democràtic en el qual tota la ciutadania hi hauria d'estar implicat de manera responsable i coherent. La Caravana Obrint Fronteres es proposa estendre i reforçar aquesta solidaritat que ja existeix, perquè veiem amb preocupació que el principal beneficiat dels discursos i polítiques migratòries és el populisme xenòfob a Europa. És aquest moviment extremista qui, en última instància, es beneficia d'aquesta "guerra" de pobres contra pobres, construïda per uns governants com a cortina de fum per amagar que les seves polítiques de privatitzacioé en favor de les grans fortunes i multinacionals i les seves retallades soén la veritable raoé del desmantellament dels nostres serveis puéblics i drets socials .. Per aquest motiu, volem que, des de qualsevol poble o ciutat, s'escolti la nostra veu ciutadana. Us convidem a participar en aquesta marxa reivindicativa, bé assistint a les activitats que s'organitzaran en els diferents territoris o bé, sobretot, formant part dels autobusos que marxin per visibilitzar la Frontera Sud fins a aquests murs de silenci i vergonya. Aquesta Caravana inclourà també una caravana feminista, per sumar els esforços dels col lectius feministes que formem part de la iniciativa. Volem fer visible la presència de les dones en els processos migratoris i mostrar que les dones són també protagonistes i subjectes polítics, i, alhora, aquelles a qui vulneren més sistemàticament tots els seus drets, patint la violència masclista en tota la seva amplitud i crueltat . Volem dir PROU per denunciar la impunitat existent per recuperar la dignitat, per transmetre, als que esperen creuar les fronteres, que lluitarem sense descans per la universalització dels drets humans i la solidaritat internacional. Per això, el pròxim 14 de juliol iniciarem la nostra propera Caravana. Totes i tots a la Frontera Sud! Consulta les activitats al teu territori i suma't!


Quedat Girona - Curs online de fotografia amb classes en directe\nDes del naixement de la fotografia, la imatge no ha parat de guanyar presència en la vida de les societats. Tant és així que avui, en ple segle XXI, seríem incapaços de pensar en un món sense imatges; gràcies a la tecnologia i la democratització d'aquesta, tots podem convertir-nos en creadors sense necessitat de realitzar una inversió elevada: les càmeres reflex digitals, compactes i fins a qualsevol smartphone, ens permet captar fotografies de molt alta qualitat. Però, és suficient amb tenir la millor càmera convertir-nos en un bon fotògraf? La resposta la tenim, segurament, en nosaltres mateixos o en el nostre entorn: quanta gent coneixem amb càmeres semiprofessionals o professionals que no saben treure-li el màxim rendiment i utilitzen la manera automàtica? D'altra banda, què hi ha d'aquestes fotografies impressionants que veiem en xarxes socials com Instagram i que han estat realitzades amb un simple smartphone? On està el truc? Exacte: la clau està a conèixer els principis bàsics de la fotografia, com a ciència, com a ofici, perquè després cadascun de nosaltres pugui imprimir-li el nostre estil propi, independentment del dispositiu que tinguem.\nEn aquest curs tenim 10 hores de classes en directe que exploren la matèria des del bàsic, fins a arribar a les tècniques més complexes de composició, passant per la importància de la llum, l'ús de la manera manual, tipus de lents, etc. Per treure-li el màxim profit a les sessions, tindràs disponibles els enregistraments de les classes en directe segons es vagin emetent, perquè no et perdis ni una i puguis veure-les al moment que decideixis.\nA més comptem amb un equip de tutors que estaran a la teva disposició via telefònica i mail per resoldre tots els teus dubtes i fer un seguiment personalitzat del teu curs.\nPer complementar aquesta formació, a més de les classes en directe, tindràs accés a material complementari descarragable des de la plataforma. En finalitzar les sessions hi haurà un examen final i emetem un certificat acreditatiu amb la qualificació obtinguda.\nClasse 1: Introducció a la fotografia.\nClasse 2: La llum i la il·luminació.\nClasse 3: L'exposició I.\nClasse 4 L'exposició II.\nClasse 5: Tipus de càmeres i sensors.\nClasse 6: La composició en fotografia I.\nClasse 7: La composició en fotografia II.\nClasse 8: Els objectius.\nClasse 9: Conceptes bàsics d'imatge digital.\nClasse 10: Edició digital bàsica.\nClasses en directe i material complementari descarragable disponible. Podràs accedir a l'enregistrament de les classes per seguir el curs en diferit si no pots assistir en directe. A més, comptaràs amb l'ajuda dels teus tutors a tot moment per resoldre dubtes.\nUn curs de 10 hores de formació en directe.\nEls cursos comencen tots els mesos.\nS'aporten materials complementaris descarragables pels estudiants.\nTutories per resoldre dubtes amb els professors.\nExamen + certificat amb la qualificació final.\nPosteriorment entra directament a la pàgina web i registrar-te per tu mateix introduint les teves dades personals: http://www.benowu.com/canjeo-fotografia/.


Que hi ha de cert en el refrany "La primavera la sang altera"? És una de les frases més escoltades quan comencen a arribar els mesos primaverencs, i la veritat és que aquestes paraules tenen més fonament i veracitat del que creiem.\nDiversos estudis afirmen que la llum estimula la producció de serotonina i suprimeix la producció de melatonina. Aquestes hormones són clau per a la regulació dels cicles son-vigília i, per tant, influeixen directament en el nivell d'energia i l'estat d'ànim. D'aquesta manera, quan comencem a tenir més hores de sol, el nostre cos experimenta un canvi brusc de llum (cal pensar que venim de l'hivern, on la foscor està molt més present) i notem literalment que la nostra sang està més viva, més alterada. A més, la primavera també afavoreix la secreció de feromones, oxitocina, dopamina i noradrenalina, que estan relacionades amb l'atracció sexual i influeixen positivament en l'estat d'ànim. D'aquí que també veiem augmentat l'interès per dur a terme activitats i per relacionar-nos amb altres persones durant els mesos primaverencs.\nPer tot, no hi ha dubte que la primavera és el despertar de la vida. A causa de l'augment de llum i a l'energia que ens aporta, ens veiem més abocats a sortir de casa i a relacionar-nos amb l'exterior. Gràcies primavera!


www.charlie-QUALITAT DE LES NOSTRES CARNS\nGaleria imatges PRODUCTES 1\nGaleria imatges PRODUCTES 2\nGalería imatges OBRADOR 1\nGaleria imatges OBRADOR 2\nGalería imatges OBRADOR 3\nPREMI INICIATIVA COMERCIAL 2006\nQUALITAT DE LES NOSTRES CARNS\nCOMPROMIS AMB EL MEDI AMBIENT\nFormulari de Comandes\nEL MILLOR PER ALS NOSTRES CLIENTS\nA CARNISSERIA CHARLIE US OFERIM ELS PRODUCTES MÉS COMPLERTS, MÀXIMA QUALITAT I NUTRICIÓ.\nDESCOBRIU QUE US APORTARAN LES NOSTRES CARNS, COM CONSERVAR-LES I QUE DEMANAR.\nLa carn de cavall la més nutritiva\nLa carn de cavall és molt nutritiva i dolcenca, encara que el seu consum no és gaire popular. Des del punt de vista nutritiu destaca per la seva moderada aportació calòrica en comparació amb la resta de carns, a causa d'un contingut més baix en greix i gairebé equiparable a la del pit de pollastre. Per aquesta raó, després del seu consum no es té la sensació de sacietat pròpia d'altres carns amb més greix. El contingut en proteïnes d'aquest tipus de carn és semblant a la del boví. De la seva aportació vitamínica destaquen les vitamines hidrosolubles, sobretot B1, B2, B3, B6 i B12. Quant als minerals, la carn de cavall es considera una de les fonts principals de ferro d'origen carni després de la sang, les despulles i les vísceres que, juntament amb l'elevada quantitat de mioglobina (pigment que dóna color), li confereixen l'intens color vermell característic.\nEl ferro és necessari per a la formació de l'hemoglobina (proteïna que transporta l'oxigen des dels pulmons fins a totes les cèl·lules) i la seva aportació adequada prevé l'anèmia ferropènica. Per això, el consum de carn de cavall o de poltre està indicat particularment en cas d'anèmia ferropènica o tendència a aquesta deficiència mineral.\nCom a dada curiosa, direm que el sabor dolcenc de la carn de cavall es deu al fet que conté més sucres que altres carns, encara que es poden perdre per la fatiga de l'animal durant el sacrifici o si es conserva durant dies. Si s'atenen les qualitats nutritives de la carn de cavall, aquesta es considera un aliment recomanable per a persones de totes les edats, en particular per als qui tenen excés de pes, problemes de colesterol o triglicèrids elevats en sang per la seva aportació grassa baixa, igual com en persones que pateixen d'anèmia. Es pot cuinar al forn o a la planxa per a no augmentar-ne les calories. Per als qui sofreixen de problemes estomacals, la carn de cavall també resulta molt adequada ja que és més tendra i conté menys col·lagen que la d'altres espècies. L'única contraindicació rellevant és que, com totes les carns roges, inclou purines, per la qual cosa el seu consum està restringit en cas de hiperuricèmia o gota.\nLa qualitat de les carns i les seves\nLa carn de vedella es un aliment fonamental\n· Es rica en proteïna d’alt contingut biològic, indispensable per al creixement dels més petits, responsable de la formació de la massa muscular i molt important per compensar l’envelliment dels majors.\n· Es la carn que conté més vitamina B-6 i B-12, important per la regulació metabòlica, àcid fòlic i ferro que son essencials per la formació dels glòbuls rojos i que el seu dèficit provoca les anèmies. També trobem vitamina D, que la seva deficiència provoca raquitisme.\n· Té un alt contingut en zinc que junt amb la vitamina E, son responsables del bon funcionament del sistema immunològic.\n· Conté àcids grassos essencials, que son aquells que el cos humà no pot sintetitzar i fa falta ingerir-los. En els últims 5 anys, s’han publicat diversos estudis universitaris a Canadà, Estats Units, Irlanda, Regne Unit, i la República Txeca entre altres, sobre la millora de la qualitat de la carn de vedella i sobretot de la seva grassa, intentant disminuir els àcids grassos saturats per als insaturats. La vedella com a mamífer rumiant, te la capacitat de sintetitzar en el seu rumen, CLA (àcid linoleic conjugat) aliments que contenen alts nivells d’àcid linoleic (sobretot la llavor de llí i gira-sol) i d’alimentacions fibroses (farratges), ja que son els elevats processos del rumen junt amb l’àcid linoleic els que milloren i augmenten el procés de síntesis del CLA. Segons els estudis abans comentats s’han descobert grans beneficis sobre les funcions del CLA a l’organisme humà: anticancerígen potencial, millora el sistema immunològic, redueix els efectes de les al·lèrgies i l’asma, baixa el nivell de colesterol a la sang, antiartereoescleròtic, redueix la grassa corporal i millora la sensibilitat de la insulina. Es un gran descobriment que a partir de l’alimentació de les vedelles es pot aconseguir carns més sanes i saludables.\nLA RAÇA LIMOUSINA\nPer a Carnisseria Charlie la millor raça d’Europa (tot i que\nla seva exportació ja es a tots els Continents del món), que\npermet oferir als nostres clients qualitat, excelent sabor,\ntextura i total garantia nutricional.\nLa nostra vedella Limousina ve directament de la explotació Borda Andria, de la Borda Ca L'Amat situades a la Seu d’Urgell i Mas Bovi Ramadera de la Ribera d'Urgellet (Membres de l'Associació catalana de Criadors de la raça bovina Llemosina, ASSOLIM). www.assolim.cat\nDedicats a la criança i cura d’aquesta raça, disposen de 350 a 400 mares i de toros reproductors propis. Son explotacions agropecuaries que produeixen els seus propis cereals i farratges per alimentar i cobrir les necessitats nutritives del engreix de les seves vedelles. Ja diuen que "del que es menja es cria", per això aquestes vedelles desprès de molts anys d'investigació, han arribat a la conclusió de que amb l'utilització de productes propis (blat de moro, alfals, i girasol) i complementant tot amb piensos naturals (llavor de cotó, soja, cibada, vitamines i minerals) s'aconsegueix una carn rosada, un gust excelent i totes les propietats alimentàries que ha de tindre una carn de vedella de qualitat.\nAquesta raça ha estat adquirida directament des de França (especialistes en raça limousina, amb la major reserva genética de pura sang de la raça).\nFa més de 25 anys, que amb l’iniciativa i el recolçament del Herd-Bood Limousin francés, han nascut més de 30 associacions de criadors a tot el món de bovins Limousins.\nA Catalunya tenim l'Associació Catalana de Criadors de la Raça Bovina Llemosina (ASSOLIM). Aquesta associació es de nova creació i està treballant per formar part de la Federació espanyola de criadors de llemosí, vol també potenciar la relació i col.laboració amb ELIFE(Euskadiko Limusin Federakuntsa), i entrar a formar part del control de rendiment i valoració genética a França.\nPer a més informació consulteu la web: www.assolim.cat.\nA França, una marca roja de raça sota el distintiu genéric Blason Prestige, dona un estatut a la carn Limousina.\nLa seva carn es fina, tendra i saborosa, sedueix al consumidor modern.\n· Una raça internacional reputada:\nLes primeres exportacions de reproductors Limousins son antigues. Van començar a finals del segle XIX a Brasil i Argentina. Des de 1965 s’han desenvolupat al mon sencer.\n· Canals sense rival:\nLa Limousine es la raça ideal per a transformar els farratges en músculs.\nMillor rendiment en carn.\nCarns magres (20% menys de grassa que altres carns).\nEs diferència de les altres carns per les seves característiques qualitatives.\n· Una raça de carn sense problemes de cria:\nA tota Europa, un nombre cada vegada més elevat de criadors, tria la vaca Limousina, que reuneix totes les qualitats d’una bona vaca de cria.\nParts fàcils (bones pelvis per a parts fàcils).\n· Munta Natural:\nReproductors qualificats segons “performances”.\n· Inseminació artificial:\nToros seleccionats segons descendència.\nLa vedella blanca\nLa vedella blanca es molt tendra i es digereix be. De tota manera, convé saber que, encara que la carn blanca s’acostuma a recomanar per nens i convalescents, conté menys ferro que la vermella i, en aquest sentit, contribueix menys a la recuperació.\nEl característic color blanc de la carn de vedella blanca es deu a que, durant la etapa de creixement, s’alimenta als vedells fonamentalment amb productes làctics elaborats. La carn de vedella es jove i tendra i, per lo tant, fàcil de digerir i amb un baix contingut de grassa. Gracies al poc temps de preparació que requereix, es perfecta per les tendències culinàries actuals.\nDenominacions i conservació\nSegons la normativa, la denominació dels animals que ha de figurar en l'etiquetat es basa en l’edat i el sexe:\n"Vedella blanca": de 0 a 8 mesos.\n“Vedella": mascle o femella de 8 a12 mesos.\n“Añojo”: mascle o femella entre 12 i 24 mesos.\n“Novillo”: mascle o femella entre 24 i 48 mesos.\n“Cebón”: mascle capat de menys de 48 mesos.\n“Bou”: mascle capat de més de 48 mesos.\n“Vaca”: femella de més de 48 mesos.\n“Toro”: mascle de més de 48 mesos, son només els de “lidia”.\nAl triar un tipus de carn, teniu en compte les seves característiques.\nLa carn de “vedella” o “añojo” es rosada, tendra i amb poca grassa, però menys gustosa que la del vacu major, per el que convé tallar-la fina.\nA la carnisseria\nLa carn ha d’estar sempre refrigerada al mostrador o a la càmara: la picada a 2º C, vacu, porc i corder en peces a 7º C i les aus a 4º C.\nEls rètols de preus han d’estar col·locats al costat de la pesa, mai clavats en ella.\nRecordi que son necessaris 3 o 4 dies de maduració per que las peces resultin tendres. Si ve que el carnisser ha de retirar vores resseques no pensi que es un indici de mala qualitat. Això si, son indicatius d’una maduració una mica mes llarga que dona una carn mes tendra i gustosa.\nNo refusi les peces que tenen vetes de grassa, doncs aquestes contribueixen al bon gust i al sabor. Si no desitja consumir la grassa, retiri-la en el plat.\nLa carn picada s’ha de triturar en presencia del consumidor. Si està picada, s’ha de vendre el mateix dia.\nLa carn que ha estat envasada al buit –un sistema que es pràctic e higiènic–, res mes desembalar-la pot tindre un color marró poc vistos degut a l’absència d’oxigen. El color normal torna al poc temps de mantenir-la oberta.\nGuardi la carn a la part mes freda del seu frigorífic en un plat tapat. La carn a trossos o filets es mantenen entre 3 i 5 dies, la picada no més de 24 hores.\nRenti la taula de tallar desprès d’haver preparat carn crua.\nPer fregir, posi la planxa o la paella a foc molt fort i, quan estigui fumejant, posi la carn. No oblidi fer abans uns talls a les zones on hi hagi “nervis” per que no encongeixi i cuini-la durant poc temps per que resulti mes tendra. Recordi que la sal extreu els sucs: no la afegeixi fins el final.\nProductes Originals Charlie, S.L. està inscrita en el Registre Mercantil de REGISTRE DE LA PROPIETAT I MERCANTIL N.2 DE LLEIDA Foli :1 Tom :1079 Secció :GENERAL Fulla :L-21.291 Inscripció :INSCRIPCIO 1ª\nProductes Originals Charlie, S.L. - CIF. B25637091 - Sant Ermengol, 5 - 25700 La Seu d Urgell - (Lleida ) ESPAÑA - Tel. 973360999 - charliecarn@hotmail.com


Els projectes sobre malalties minoritàries del Clínic-IDIBAPS reben més d’1,3 milions d’euros de La Marató de TV3\nRecerca 27 de novembre de 2020 2020-11-27\nLa Fundació La Marató de TV3 va donar a conèixer ahir els projectes que es finançaran gràcies als més de 14 milions d’euros recaptats en La Marató de TV3 de 2019, dedicada a les malalties minoritàries. En total es finançaran 41 projecte de recerca biomèdica d’excel·lència, dels quals els investigadors del Clínic-IDIBAPS en coordinen set i participen en un més.\nEls treballs seleccionats per la Fundació La Marató de TV3 són els que han resultat més ben valorats dels 228 presentats a l’última convocatòria d’ajudes a la recerca. Un total de 190 científics d’àmbit internacional experts en malalties minoritàries han revisat els treballs candidats en un procés d’avaluació coordinat per l’Agència de Qualitat i Avaluació Sanitàries de Catalunya, del Departament de Salut, en què s’ha valorat la qualitat, la metodologia, la rellevància científica, sanitària i social, el valor innovador i la viabilitat. El 2025, la Fundació donarà a conèixer els resultats obtinguts en els treballs de recerca en un simposi científic.\nEls vuit projectes seleccionats, coordinats o participats per investigadors del Clínic-IDIBAPS són.\nCaracterització i estratificació del risc a la síndrome de Brugada mitjançant nous enfocaments basats en models d’intel·ligència artificial per a la medicina de precisió.\nInvestigadora principal: Dra. Elena Arbelo\nPredisposició germinal a la síndrome de poliposi serrada: caracterització funcional de gens candidats mitjançant CRISPR/CAS i organoides.\nInvestigador principal: Dr. Sergi Castellví Bel\nRegistre PSP: estudi de cohort clínics, recerca de biomarcadors i programa d’educació sanitària.\nInvestigador principal: Dr. Yaroslau Compta\nFenilcetonuria: de la infantesa als adults a través del connectoma cerebral, canvis cardiovasculars, característiques metabòliques i de la microbiota intestinal.\nInvestigador principal: Dr. Josep M. Grau Junyent\nEliminar cèl·lules senescents per controlar les comorbiditats de la síndrome de Cushing.\nInvestigadora principal: Dra. Felicia Alexandra Hanzu\nCoALeS: Optimitzant els resultats a llarg termini de nens amb coartació de l'aorta mitjançant l'aprenentatge automàtic integrant dades des del fetus fins a la infància.\nInvestigador principal: Dr. Bart Hendrik Bijnens\nDisfunció de la barrera hematoencefàlica i modulació de l'estrès oxidatiu en malformacions arteriovenoses cerebrals: Un estudi translacional del dany secundari posterior a la resecció quirúrgica.\nInvestigador principal: Dr. Ramon Torné\nXarxa interhospitalària catalana de variants genètiques per millorar el diagnòstic genètic en malalties rares.\nInvestigadora principal: Dra. Dèlia Yubero (Fundació per a la recerca i la Docència Hospital Sant Joan de Déu – FSJD)\nInvestigadora Clínic-IDIBAPS: Eva González\nMés informació: En aquest enllaç podeu consultar tots els projectes seleccionats.\nLlegeix més sobre:\nLa Marató de TV3 ,\nFundació La Marató de TV3 ,\nQuina recerca es fa en malaltia inflamatòria intestinal?\n18 de maig de 2022 2022-05-17\nMinironyons generats al laboratori ajuden a entendre la relació entre la diabetis i la COVID-19\n17 de maig de 2022 2022-05-17\nSet de cada deu pacients amb malaltia de fetge gras no alcohòlic se senten estigmatitzats\n12 de maig de 2022 2022-05-12


Les obres a Espronceda acabaran abans de finals de desembre - El diari digital de Sabadell - iSabadell\nbarris, Espronceda, Sabadell, sector Sud\nLes obres a Espronceda acabaran abans de finals de desembre\nEscrit per Redacció el 13 juny 2014\nLa reparació de les obres pendents en les dues fases anteriors està a punt d’acabar.\nLa tercera fase, entre el Passeig Espronceda i el Mercat de Campoamor, acabarà a finals d’any.\nL’Agència Catalana de l’Habitatge està invertint 1,13 milions d’euros en rehabilitar diversos punts del barri d’Espronceda. Aquest divendres representants de l’Agència i de l’Ajuntament han visitat els espais, junt amb alguns veïns. Els treballs estaran acabats, segons el calendari previst, abans d’acabar l’any.\nLes obres s’estan fent entre el Passeig Espronceda, al nord, i el carrer Feijoo, al sud, la plaça Picasso, a l’oest i el carrer Fontanella, a l’est. L’àmbit va ser urbanitzat fa poc menys de 50 anys per l’Obra Sindical de l’Hogar per donar habitatge a desenes d’afectats per les riuades del Ripoll. Després el barri va passar a ser responsabilitat de la Generalitat, i ara passaran a ser-ho de l’ajuntament de Sabadell, un cop acabats els treballs.\nSegons ha assenyalat el director de l’Agència de l’Habitatge de Catalunya, Jaume Forn, les obres de la tercera fase acabaran abans que l’any 2014 arribi a la seva fi. S’estan invertint 1,13 milions d’euros i Forn manté que “és la principal inversió que avui fa l’Agència a tota Catalunya”.\nVisita a les obres, aquest matí. Autor: David B.\nForn i part del govern local (el primer tinent d’alcalde, Josep Ayuso, el regidor d’Espai Públic, Cristian Sánchez, i la regidora del districte sisè, Anna Carrasco, han visitat les obres, acompanyats de dos representants de l’Associació de Veïns d’Espronceda. S’està canviant el paviment. Després es marcaran els guals dels cotxes i els passos de vianants i s’urbanitzarà els espais, insta·lant alguns jocs i espais infantils en unes places dures amb alguns arbres.\nLes reparacions de la primera i segona fase, a punt d’acabar\nSegons ha assegurat Forn, les reparacions relatives a les obres mal acabades de les dues primeres fases al barri acabaran abans de l’estiu, és a dir, en les properes setmanes. Són obres que es van fer fa uns anys i no van ser recepcionades per l’Ajuntament perquè no estaven ben acabades.En aquests mesos, s’ha paviment el carrer d’Aribau, s’han reposat els pasos elevats per a vehicles, s’ha renovat l’enllumenat en alguns trams i s’han rehabilitat alguns parterres, alguns arbres i s’han plantat de nous. Una àrea de jocs infantils s’ha canviat de lloc.\nAyuso avança que pensen en la quarta fase\nEl primer tinent d’alcalde, qui ja no és regidor d’Urbanisme però va portar la negociació amb l’Agència Catalana d’Habitatge quan ostentava aquesta responsabilitat, manté que l’Ajuntament comença a pensar en la quarta fase de la rehabilitació d’Espronceda, que inclouria aquells elements vinculats als equipaments públics de la zona. No obstant, els treballs no passen per ara de revisar documents.\nFoto portada: un dels espais de les obres, aquest divendres. Autor: David B.


Quatre mestres de l'Escola de Gorres de Cop de Bellevei reben el diploma de mestre artesà - TINET\nQuatre mestres de l'Escola de Gorres de Cop de Bellevei reben el diploma de mestre artesà\nMaria Suau, Antònia Torrens, Leocàdia Castellví i M. Teresa Clavé van rebre dimecres passat de la mà del conseller d'Innovació, Universitats i Empresa, Josep Huguet, el Diploma de Mestre Artesà i una insígnia per la seva tasca en l'art i la tradició de l'elaboració de les gorres de cop de Bellvei.\nD’aquesta manera la Generalitat ha reconegut el seu mestratge i ho va fer públic en un acte que va tenir lloc al Palau de Pedralbes. Les homenatjades es van desplaçar acompanyades per familiars i amics i per una representació de l’Ajuntament formada per l’alcalde Josep Fonts i els regidors Pau Martínez i Elisa Vidal.\nMaria Suau i Teana, té 85 anys d’edat i va començar a fer gorres de cop fa més de 50 anys. Ha estat mestra de l’escola municipal de Gorres de Cop, creada per l’ajuntament, i destaca per la seva contribució en el coneixement i difusió de l’ofici.\nAntònia Torrens i Forcada té 80 anys d’edat i també n’ha dedicat més de 50 a la tradició local. En l’àmbit docent, ha estat mestre de l’escola municipal creada per a la recuperació del mestratge de les Gorres de Cop. La seva principal aportació és l’esforç en la recuperació i difusió d’un ofici artesà en perill d’extinció.\nLeocàdia Castellví i Solé té 77 anys i porta més de 50 fent gorres de cop. A l’igual que les altres, ha estat mestre de l’escola i destaca per les seves aportacions al coneixement i difusió de l’ofici. Quan l’any 1998 es van deixar de fer les gorres de cop, l’ajuntament de Bellvei va impulsar la seva recuperació en col•laboració amb l’artesana.\nM. Teresa Clavé i Ventosa també té 77 anys i porta 50 fent gorres de cop amb vímet, jonc i canya. En l’àmbit de la docència, ha estat mestra de l’escola municipal per al mestratge de gorres de cop. Destaca per la seva tasca de recuperació i difusió de l’ofici.


Una intolerància antiga | Catalunya | EL PAÍS Catalunya\nUna intolerància antiga\nEls responsables de la universitat reaccionen a les agressions sofertes per Societat Civil Catalana amb equidistància, és a dir, donant suport als violents\nEstand de Societat Civil Catalana després de l'atac d'un grup d'estudiants a la UAB.\nFa quinze anys, o més, en tot cas al voltant del canvi de segle, a la Facultat de Geografia i Història de la Universitat de Barcelona, quan encara estava situada a la zona alta de la Diagonal, es va desenvolupar un cicle de conferències sobre el nacionalisme organitzat per l’associació Convivència Cívica. De dilluns a dijous, a última hora de la tarda, dos conferenciants abordaven el tema des de diversos angles. Després, estava previst un col·loqui.\nLa tarda del dilluns, primer dia del cicle, ens va correspondre parlar a Andrés de Blas, catedràtic de Ciència Política de la UNED, i a mi. L’acte va transcórrer sense incidències tret que a l’entrada de la facultat penjaven de les parets uns inquietants cartells que anunciaven el boicot a les conferències del dijous, l’últim dia, en què havien de parlar Jon Juaristi i Alejo Vidal-Quadras.\nEls cartells del boicot van romandre intactes fins al dijous mateix, cap autoritat acadèmica va donar l’ordre de retirar-los, la qual cosa hagués estat pertinent, ja que incitaven a vulnerar dos drets fonamentals tan importants com són el dret de reunió i la llibertat d’expressió. Però les autoritats universitàries, ja en aquells temps, o bé estaven a favor dels boicotejadors, o bé els tenien por.\nPerò reprenguem el fil de la història. El dijous, el dia anunciat, sense recordar-me dels cartells, em vaig disposar a assistir a la clausura. Quan vaig entrar, la sala estava totalment a les fosques i plena d’estudiants, tots dempeus, xisclant i insultant, el soroll era ensordidor. Els qui van planificar el boicot havien tallat l’electricitat. Donada la situació, i per evitar mals majors, a Vidal-Quadras se li va telefonar perquè no hi assistís. Allà vaig trobar molts amics, impressionats pel clima de violència. El valent Jon Juaristi va intentar començar a les fosques i sense micròfon. Era impossible, no es veia res, no se sentia res.\nEm vaig apropar a les primeres files d’estudiants per intentar fer-los entrar en raó, explicar-los que primer deixessin parlar els conferenciants, ells podrien intervenir en el debat. Va ser inútil. I no només inútil: vaig rebre diverses escopinades, una, fastigosa, en ple rostre i em van tirar pel cap una galleda plena de pintura groga que em va deixar el pèl com un punki i la jupa a punt per tirar a les escombraries.\nPerò el pitjor no va ser tot això, al cap i a la fi inconvenients de l’ofici, sinó la inhibició de les autoritats acadèmiques. Malgrat estar anunciat des de feia dies, allí no va aparèixer ni un degà, ni un vicedegà, ni un professor, ni tan sols un bidell. Ningú! A les set de la tarda ningú estava disposat a donar un cop de mà als qui pretenien que es pronunciés alguna cosa tan acadèmica com és una conferència.\nPer fi, després d’una hora d’ovació, els boicotejadors es van retirar. Llavors va arribar una senyora que es va presentar com a vicerectora de la universitat. Va ser molt amable i comprensiva amb nosaltres, va preguntar pels detalls del que havia succeït i va dir lamentar-ho molt. Li vam preguntar quines mesures prendrien i va respondre que hi pensarien.\nL’endemà, poc després de les vuit del matí, em va cridar Josep Cuní perquè donés la meva versió en directe per COMRàdio. Des d’un altre telèfon, també en antena, feia declaracions la vicerectora del dia anterior. La vaig escoltar i la meva sorpresa va ser gran quan va dir que va arribar allà i es va trobar que dos grups s’estaven barallant. A la sorpresa va seguir la indignació: l’única realitat era que un grup violent va impedir per la força que se celebressin unes conferències autoritzades. Com podia equiparar en culpabilitat a agredits i agressors? Li vaig dir a Cuní irònicament que comprovés si aquella senyora era vicerectora, ja que per les seves paraules no ho semblava.\nLa història es repeteix. A la Universitat Autònoma de Barcelona, una denominada Plataforma Antifeixista, que hauria de suprimir el prefix, ha practicat impunement des de fa mesos actes violents contra estudiants de Societat Civil Catalana, una associació contrària a la independència, a la qual pertanyo. La vicerectora de Comunicació de la UAB, la professora Virginia Luzón, admet, segons La Vanguardia, que hi ha un conflicte entre dos grups i ha obert un procés de mediació amb la finalitat de propiciar el diàleg. Com fa quinze anys: l’equidistància, és a dir, el suport als violents. La intolerància i la covardia no són d’avui, venen d’antic.


Lunes, 22 de Junio de 2009 10:49\nEl Gremi d’Àrids i l’Institut Gaudí de la Construcció han establert un marc de col•laboració per tal d’organitzar, de manera fàcil i gratuïta, els cursos que la nova ITC 02.1.02 d’itineraris formatius obliga a fer a tots el treballadors del sector.\nPer aquest motiu, us informem que s’obre el període d’inscripció als següents cursos presencials (de 20 hores cadascun) que es faran durant el mes de juliol:\n1) FORMACIÓ PREVENTIVA PER A OPERADOR DE BOLQUET\n2) FORMACIÓ PREVENTIVA PER A OPERADOR D’EXCAVADORA HIDRÀULICA DE CADENES\n3) FORMACIÓ PREVENTIVA PER A OPERADOR DE PALA CARREGADORA\nJueves, 04 de Septiembre de 2008 00:00\nEl Gremi d’Àrids està fent un seguiment dels processos participatius de Conca que l’Agència Catalana de l’Aigua (ACA) està duent a terme a tot el territori català.\nInspirats en la Directiva Marc de l’Aigua, l’objectiu de l’ACA és aconseguir que les masses d’aigua (rius, aigües de transició, llacs, aiguamolls, etc.) estiguin en bon estat. Els processos es divideixen en tres sessions: informatives, d’anàlisi i de propostes. A partir d’aquestes reunions, l’ACA estudia la viabilitat tècnica, econòmica i ambiental de les idees aportades. Aquelles que s’aprovin seran incorporades als plans de mesures de les respectives conques.\nEl Gremi participa en una jornada sobre actividades extractivas\nMiércoles, 03 de Septiembre de 2008 10:49\nEl 22 d’abril es va celebrar la Jornada sobre Activitats Extractives, organitzada pel Departament de Medi Ambient i Habitatge (DMAH) i l'Oficina d'Acreditació d'Entitats col·laboradores.\nMaria Comellas, directora general de Qualitat Ambiental del DMAH, va ser l’encarregada de presentar l’acte, que va comptar amb una gran assistència amb prop de 100 persones. A continuació, Jaume Puig, gerent del Gremi d’Àrids, i Carles Moreno, gerent de la Federació Catalana de la Pedra, van realitzar una intervenció destacant la importància de les activitats extractives pel normal desenvolupament de la nostra societat. També van tractar sobre els grans avenços de la indústria extractiva fins a convertir-se en un sector model pel que fa a sostenibilitat mediambiental, econòmica i social.


Turull sobre la taula de diàleg: "Ningú voldrà esgotar els 2 anys si no avança"\nBarcelona. Diumenge, 25 de Juliol 2021. 12:17\nActualitzat: Dilluns, 26 de Juliol 2021. 11:27\nJordi Turull ha evitat posar més pressió al voltant de la taula de diàleg, malgrat reconèixer que hi té "poca confiança". L'exconseller de Presidència ha estat entrevistat aquest matí al Via Lliure de Rac1 després de finalitzar ahir la Travessa per la Llibertat.\nAhir la presidenta del grup parlamentari de la CUP, Dolors Sabater, posava pressió sobre l'executiu en assegurar que caldrà revisar "més aviat que tard" els 2 anys de marge que van pactar per a la taula de diàleg abans d'investir Pere Aragonès. "És evident que no esperarem als 2 anys, ja vam quedar que ho aniríem revisant i avaluant, que en aquests 2 anys s'aniria veient com avança la taula, i caldrà un replantejament més aviat que tard", ha dit en una entrevista a Catalunya Ràdio.\n"No anticipem pantalles"\nPreguntat sobre aquesta qüestió, Turull ha evitat la polèmica malgrat assegurar que "confia poc" en la taula de diàleg, una desconfiança que justifica per l'actitud de l'Estat. Amb tot, ha demanat temps per avaluar l'espai. "Hi ha aquest acord i els acords s'han de complir. No trigarem pas massa a saber si aquesta taula de diàleg per part de l'Estat és per intentar anestesiar el moviment independentista. Esperem a veure si l'Estat porta una proposta a la pròxima reunió o només ho fa la part catalana", ha argumentat.\nSobre el posicionament de la CUP, Turull ha demanat no "anticipar pantalles" i ha subratllat que el diàleg entre les forces independentistes ha de ser permanent per modificar l'estratègia. "El diàleg ha de ser permanent i de seguida veurem quin pot ser el recorregut de la taula de diàleg. No crec que ningú vulgui esgotar els dos anys si no va enlloc", ha afirmat.\nAixí mateix, l'exconseller ha contestat a les paraules de la portaveu del govern espanyol i ministra de Política Territorial, Isabel Rodríguez, que va afirmar fa uns dies que esperava que els independentistes haguessin après la lliçó. "La lliçó ja l'hem après, una és que l'Estat espanyol està disposat a tot per reprimir les urnes a Catalunya i l'altre que si anem a la una som invencibles", ha asseverat Turull.\nEn aquest sentit ha destacat que durant la Travessa ha vist que la gent té ganes de tornar a sortir als carrers. "Jo m'imaginava a mi anant a uns quants pobles amb tres o quatre amics i intentant parlar amb la gent que m'ha enviat cartes a la presó. Però he pogut parlar amb centenars de persones anònimes. Molt més del que em podria haver imaginat. I la gent s'hi ha afegit molt. He notat que la gent té ganes de mobilitzar-se de nou", ha afirmat.\nImatge principal, Turull en el seu pas per Girona / EFE\nEntrevista Vilagrà: "Arribarà un moment que l'autodeterminació caurà pel seu propi pes" Marina Fernàndez Torné


Hispània romana - Didactalia: material educativo\nQüestionari sobre cultura material romana. Molt útil per repassar els temes de cultura i civilització de cara a les proves de accés a la universitat. El contingut es basa en les restes arqueològiques romanes trobades a Catalunya i a la península.\nHispània romana es un contenido educativo de Quaderns Virtuals del Departament d'Educació de la Generalitat de Catalunya. En su Biblioteca de actividades encontrarás otros muchos cuadernos creados por profesores de diversas materias y niveles educativos.\nMapa Conceptual sobre Hispània romana\ncultura material romana,\nrestes arqueològiques romanes,\nrestos arqueológicos romanos,


Penelles | Lleida.com\nInici Territori Comarques i poblacions Noguera Penelles\nAl límit amb l'Urgell, forma part de la plana regada pel canal d'Urgell, de materials bàsicament oligocènics, suaument inclinada de la serra de Bellmunt cap al sud-oest, on la vall del torrent de Vallfogona enterra l'Oligocè sota una capa d'al·luvions quaternaris. El terme està regat per diverses sèquies del canal d'Urgell.\nEl Castell del Remei 46\nEls Falcons 4\n973 610 246\nCal Pauetó (casa i apartaments rurals)\nCarrer de Baix, 11 25335, Penelles\n973 61 02 57 / 626 35 11 90 / 654 79 85 12\nc. de baix, 10.\n973 610 582\nLa Masuca d'en Monfà (casa rural)\nAfores, s/n 25335, Almasó (Penelles)\n973 580 456\nAMPA - CEIP Ramon Gombal\nBep-Ton Carbonell Novell\nAssociació de dones 'Il·lusió'\nAssociació de joves de Penelles\nMiquel Perera, Genís Boldú i Aleix Carbonell\nMn. Ivan Ayala Pastor\nCoral Sant Joan\n973 61 04 10\nEsplai 'La Freixa'\nMiquel Perera i Núria Perera\nActualitat i notícies a Penelles\nLa caravana 'iQUIOSC.cat en ruta' inicia avui la seva última setmana per terres lleidatanes\nLínea 110: Lleida - La Guàrdia d'Urgell\nLínea 205: Balaguer - Tàrrega\nDistància a capital de comarca (Balaguer): 15,9 km (17 minuts en cotxe).\nDistància a capital de provincia (Lleida): 43,3 km (35 minuts en cotxe).\nEls seus habitants s'anomenen penellencs.\nEncara que d'èpoques antigues hi ha constància de poblaments ibèric, romà i visigot al terme de Penelles, la població que coneixem va néixer amb tota certesa a l'entorn d'un castell nou, construït damunt unes roques o penyes, segons la carta de donació del 6 de març de l'any 1084. El comte d'Urgell, Ermengol IV, havia encarregat la tasca de conquesta i repoblació de Penelles a Ramon Gombal i la seva muller Sicard (en realitat Ramon Gombau de Ribelles i Sicarda de Castellbò), i aquests al seu torn als habitants de Butsènit, els quals prenien l´obligació de fer els murs de la vila, mentre que el comte hi edificaria el castell. Amb l´aprovació del comte d´Urgell, el 1186, Guillem de Meià faria donació de la vila i terme de Penelles a l´Orde del Temple. Suprimit aquest pel papa Climent VI (1321), els seus béns i jurisdiccions passarien el 1317 a l´ Orde de l¨Hospital de Sant Joan de Jerusalem, més tard coneguts com a cavallers de Rodes, dins la comanda de Barbens.\nForagitat de Rodes al segle XVI, l' Ordre de l'Hospital es va instal·lar definitivament a la illa de Malta, i des de llavors aquest organisme sobirà seria conegut com Sagrat i Militar Ordre de Malta, que conservà la jurisdicció civil i criminal sobre el poble i habitants de Penelles fins a la seva abolició a mitjans del segle XIX. El cap del districte històric des del segle XII al XIX era Barbens, del qual Penelles en fou una dependència administrativa i judicial. Per tant, el senyor jurisdiccional i feudal de Penelles al llarg de la seva història fou sempre el comanador templer i després hospitaler resident al castell de Barbens (actual Ajuntament).\nAntonio Garcia Mirón\nRobert Coll Querol\nMaria Del Mar López-Pinto Font\nMaria Cristina Serra Grau\nMarissa Castellà Boldú\nFrancisco Tarragona i Baró\nEsglésia Nova de Sant Joan Baptista\nConstruïda entre 1951 i 1961. Projectada per l'arquitecte Josep Danés i Torras (estació cremallera i santuari de la Verge de Núria, parròquia dels Àngels i església de la Bonanova a Barcelona, i Temple del Sant Crist de Balaguer), va ser acabada per l'arquitecte Isidre Puig Boada, autor de les esglésies de Mollerussa, Balaguer, Térmens, Artesa de Segre i la Guàrdia d'Urgell, al mateix temps continuador i director de l'obra de Gaudí a la Sagrada Família de la capital catalana.\nSón remarcables les pintures interiors: absis pintat (1960) per Antoni Gorgues Gou (decorà la catedral de San Pedro de Sula, Hondures, 1986-87); i la capella del Santíssim, obra de Gabriel Casanovas Tapiol (1961)\nConstruïda el 1896 per Valeri Farràs i Muntané en substitució d´una artística gran creu de pedra davant l´església vella. De planta hexagonal, porta esculpits els rostres de tres personatges amb els corresponents brocs, representant els tres poders: Polític (catalanista amb barretina); Coercitiu (guàrdia civil amb gran bigoti i tricorni); Religiós (capellà). És un exemplar raríssim d'arquitectura popular. Antigament era coneguda com a “Plaça de la Creu” o “de l´Om” i era el lloc on les autoritats locals convocaven la població per discutir afers del municipi. Des de temps immemorial els seus habitants aprofiten l´ombra d´uns grans arbres per esbargir-se.\nD'estil gòtic (s.XIV-XV) restaurada i erigida prop l'església nova l'any 1991. L'emplaçament original era en una cruïlla de camins al sud, fora de la població.\nUtilitzat com a rentador públic quan encara no hi havia aigua corrent a la majoria de les cases. Està situat sortint del poble en direcció oest al camí del Sitjar. Aquest nom li prové d´unes grans cavitats subterrànies encara visibles a la seva vora. El seu constructor va ser el picapedrer Valeri Farràs i Muntané (1894).\nEsdeveniments a Penelles


La Vie Holiday Home Langebaan Sud-àfrica - Ofertes d'hotels amb els MILLORS DESCOMPTES EN LÍNIA\nDescompte a La Vie Holiday Home\nVeure tots els 266 allotjaments a Langebaan.\nLa Vie Holiday Home\n1101 Robbejacht Close, Langebaan Country Estate, Langebaan, Sud-àfrica, 7357 - Veure al mapa\nMés informació sobre La Vie Holiday Home\nSi el que està buscant és per un hotel ben situat a Langebaan, no busqui més enllà de La Vie Holiday Home. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix La Vie Holiday Home asseguren una estada plaentera als seus clients. L'hotel ofereix accés a una gran gama de serveis, inclosos instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. Jardí de l'hotel, són llocs ideals per a relaxar-se després d'un llarg dia. Amb una localització ideal i amb comoditats imbatibles, La Vie Holiday Home no troba competidors en cap categoria.


L’Hospital de Campdevànol porta l’especialitat de Nefrologia al Ripollès | Hospital de Campdevànol\nL’Hospital de Campdevànol porta l’especialitat de Nefrologia al Ripollès\nEls pacients ja no han de desplaçar-se a Vic per visitar-se amb el nefròleg. El Centre ofereix activitat ambulatòria, mentre que els serveis d’hemodiàlisi es mantenen a l'Hospital Universitari de Vic\nL’Hospital de Campdevànol ha començat a passar consulta de l’especialitat de Nefrologia, gràcies a la qual els pacients de la comarca del Ripollès que necessiten visitar-se amb el nefròleg ho poden fer directament a Campdevànol. Fins ara, aquests usuaris havien de desplaçar-se a Vic. Concretament, l’activitat que es realitza a l’hospital comarcal del Ripollès des de fa uns dies és de tipus ambulatori, a Consultes Externes i a l’Hospital de Dia. De moment, s’ofereix un dia de consulta cada dues setmanes, un dimecres i un dijous al mes. El que no canvia són els tractaments d’hemodiàlisis, que se segueixen fent a l'Hospital Universitari de Vic.\nL’Hospital de Campdevànol compta amb els facultatius de l’Hospital Universitari de Vic, el Dr. J. Freixas i la Dra. L. Comas, per desenvolupar l’activitat. Es calcula que, gràcies al fet de passar consulta a Campdevànol, uns 200 pacients podran ser atesos cada any al Ripollès d’aquesta especialitat i s’estalviaran el desplaçament a Vic.\nL’Hospital de Campdevànol ofereix visita de Nefrologia gràcies a un acord amb l’Hospital Universitari de Vic i s’emmarca en l’Aliança del Triangle, signada l’any 2010 pels Hospitals de Vic, Olot i Campdevànol amb l’objectiu de treballar conjuntament per millorar serveis, potenciar l’activitat en xarxa i buscar la màxima eficiència. Gràcies a aquesta aliança ja s’han acostat diversos serveis al Ripollès i s’han posat en marxa serveis compartits, ja sigui entre les tres entitats o entre dues d’elles. Aquesta aliança és una de les primeres a Catalunya per avançar de forma conjunta en projectes de gestió compartida en institucions sanitàries.